CELEX: 52005PC0581
Language: hu
Date: 2005-11-22
Title: Javaslat a Tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikke A. része (1) bekezdésétől és 28e. cikkétől eltérő intézkedés alkalmazásának a Litván Köztársaság részére történő engedélyezéséről

Fontos jogi nyilatkozat

|

52005PC0581

Javaslat a Tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikke A. része (1) bekezdésétől és 28e. cikkétől eltérő intézkedés alkalmazásának a Litván Köztársaság részére történő engedélyezéséről  /* COM/2005/0581 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 22.11.2005COM(2005) 581 véglegesJavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikke A. része (1) bekezdésétől és 28e. cikkétől eltérő intézkedés alkalmazásának a Litván Köztársaság részére történő engedélyezéséről(előterjesztő: a Bizottság)INDOKLÁSA JAVASLAT HÁTTERE |110 | A javaslat okai és célkitűzései A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv 27. cikke (1) bekezdésének értelmében a Tanács, a Bizottság javaslatára egyhangúlag minden tagállamot felhatalmazhat arra, hogy az irányelvtől eltérő különös intézkedéseket vezessen be az adókivetés egyszerűsítésére, vagy az adókijátszások vagy adókikerülések bizonyos típusainak megakadályozására. A Bizottság Főtitkárságán iktatott levélben a Litván Köztársaság kérelmezte, hogy engedélyezzék számára a 77/388/EGK irányelv 11. cikke A. része (1) bekezdésétől eltérő intézkedés alkalmazásának bevezetését, majd ezt követően megerősítette a Bizottságnál, hogy a kérelemhez tartozik ugyanazon irányelv 28e. cikkétől való eltérés kérelme is. A 77/388/EGK irányelv 27. cikke (2) bekezdésének megfelelően a Bizottság 2005. június 7-én kelt levelében tájékoztatta a tagállamokat Litvánia kérelméről. A Bizottság 2005. június 14-én értesítette Litvániát, hogy a kérelem elbírálásához szükségesnek ítélt minden tájékoztatást megkapott. |120 | Általános összefüggések A 77/388/EGK irányelv 11. cikke A. része (1) bekezdése a termékértékesítés és szolgáltatásnyújtás adóalapját a következőképpen állapítja meg: „minden, ami a teljesítés ellenértékét képezi, amelyet az átadó vagy a szolgáltatást teljesítő ezért az értékesítésért az átvevőtől, a szolgáltatás címzettjétől kap vagy kapnia kell….”. E rendelkezés rendszerint elegendő azokban az esetekben, amikor a termékértékesítés, vagy szolgáltatásnyújtás csupán kereskedelmi ügylet, és amennyiben az átadó vagy szolgáltatást teljesítő és az átvevő vagy a szolgáltatás címzettje között nem áll fenn a termékértékesítés vagy szolgáltatásnyújtás értékét befolyásoló kapcsolat. Amikor azonban az ügyletben részt vevő felek kapcsolatban állnak egymással, megállapítható, hogy egyes termékértékesítésekre vagy szolgáltatásnyújtásokra piaci értékük manipulálása révén kevesebb adó vethető ki. Amikor a szolgáltatóval kapcsolatban álló kedvezményezett nem rendelkezik teljes adólevonási joggal, az érintett teljesítés rendes piaci értékhez viszonyított alulértékelése csökkenti az előzetesen felszámított, vissza nem téríthető adó mértékét. Ha a szolgáltatás nyújtója csak korlátozott adólevonási joggal rendelkezik, a pénzforgalmat leszámítva a szolgáltatás teljes mértékben adóalanynak számító kedvezményezett felé történő felülértékelése nem lesz hatással a kedvezményezettre, ellenben az adóköteles és tárgyi adómentes termékértékesítések vagy szolgáltatásnyújtások arányának megváltoztatásával javíthatja a szolgáltató adóvisszaigénylési helyzetét. Az ilyen értékváltoztatásokból származó adóveszteség elkerülése érdekében Litvánia kérelmezte, hogy módosíthassa az adóalapot azokban a vázolt esetekben, amikor az adóalap jelentősen eltér a szabadpiaci forgalmi értéktől, és a szolgáltatásnyújtás egymással kapcsolatban álló felek között történik. A litván HÉA-jogszabály pontosan meghatározza az újraértékelés alkalmazása céljából egymással kapcsolatban álló személyeket. A javaslat lehetővé teszi a litván adóhatóságok számára, hogy (a 11. cikk A. része (1) bekezdése meghatározásának megfelelően) a HÉA kiszámítása céljából a ténylegesen kifizetett ellenérték helyett a szabadpiaci forgalmi értéket alkalmazzák a termékértékesítés vagy szolgáltatásnyújtás esetében. A Közösségen belüli beszerzések becslésére vonatkozó szabályokat a 77/388/EGK irányelv 28e. cikke tartalmazza, amely kiterjeszti a 11. cikk A. része rendelkezéseit a Közösségen belüli beszerzésekre. Annak biztosítása érdekében, hogy mind a belföldi értékesítéseket és szolgáltatásnyújtásokat, mind a Közösségen belüli beszerzéseket egyenlően kezeljék, és hogy az ellenintézkedés ne legyen könnyen megkerülhető más tagállambeli, a szolgáltatóval kapcsolatban álló személyek bevonásával, Litvánia a Közösségen belüli beszerzéseket a különös intézkedés hatálya alá kívánja vonni. Ez a javaslat a különös intézkedés engedélyezését 2009. december 31-ig teszi lehetővé. Ez az időszak elegendő ahhoz, hogy a tapasztalatokat figyelembe véve felülvizsgálják az intézkedést, és felmérjék, szükséges-e az intézkedés folytatása. 2005. március 16-án a Bizottság mindamellett benyújtotta a COM(2005)89 dokumentumot a Tanácsnak. Ez a dokumentum a 77/388/EGK irányelv módosítására irányuló irányelvjavaslat a HÉA-felszámítás eljárásának egyszerűsítését és az adókijátszás, valamint az adókikerülés megakadályozásának támogatását, továbbá az eltéréseket engedélyező egyes határozatok hatályon kívül helyezését illetően. Az úgynevezett „27. cikk szerinti ésszerűsítési javaslathoz” többek között olyan jogszabályok tartoznak, amelyek ugyanarra a területre vonatkoznak, mint a kérelmezett intézkedés. Ezért a javasolt eltérés hatályát veszti az ésszerűsítésről szóló javaslat eredményezte irányelvben foglalt intézkedések hatálybalépésekor. |130 | A javaslat által érintett területet szabályozó hatályos rendelkezések A 77/388/EGK irányelv 11. cikke A. része (1) bekezdésével és 28e. cikkével összefüggésben hasonló eltéréseket már engedélyeztek más tagállamoknak. |141 | Összhang az Unió egyéb szakpolitikáival és célkitűzéseivel Nem alkalmazható. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |219 | Nem releváns. |A szakvélemények összegyűjtése és felhasználása |229 | Nem volt szükség külső szakvéleményekre. |230 | Hatásvizsgálat A javaslat célja, hogy megakadályozza az esetleges HÉA-kikerülést vagy -kijátszást, és ennélfogva – nem utolsósorban a jogkövetési fegyelmet fokozó hatása miatt – kedvező hatása lehet. Ezt a megoldás más tagállamok is alkalmazták, és Litvánia szintén megfelelő intézkedésnek ítélte meg az adóveszteség megakadályozására. A kért intézkedés összhangban van a Bizottság COM(2005)89 javaslatával is a 27. cikk eltérései számának ésszerűsítését illetően. |A JAVASLAT JOGI ELEMEI |305 | A javasolt intézkedés összefoglalása A 77/388/EGK hatodik tanácsi irányelv 11. cikke A. része (1) bekezdésétől és 28e. cikkétől eltérő intézkedés engedélyezése Litvánia számára, hogy lehetővé váljon a termékértékesítés és szolgáltatásnyújtás, valamint a Közösségen belüli beszerzések adóköteles értékének újraszámítása azokban az esetekben, amelyekben ez az érték jelentősen eltér a szabadpiaci forgalmi értéktől; a felek kapcsolatban állnak, és ahol az ügylet egyik felének adólevonási joga korlátozott. Az újraértékelés a szolgáltatás szabadpiaci forgalmi értéke szerint történhet, a hatodik irányelv 11. cikke A. része (1) bekezdése d) pontja szerint. |310 | Jogalap A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK (módosított) hatodik tanácsi irányelv 27. cikkének (1) bekezdése. |329 | A szubszidiaritás elve A javaslat a Közösség kizárólagos hatáskörébe tartozik. Ennélfogva nem alkalmazható a szubszidiaritás elve. |Az arányosság elve A javaslat megfelel az arányosság elvének a következő ok(ok) miatt. |331 | A határozat tárgya engedély kiadása egy tagállam számára annak saját kérelmére, és nem keletkeztet semminemű kötelezettséget. |332 | Mivel a vonatkozó rendelkezéstől eltérő intézkedés alkalmazási területe korlátozott, a különös intézkedés arányban áll a kitűzött céllal. |Eszközválasztás |341 | Javasolt eszközök: egyéb. |342 | Más eszközök nem felelnének meg a következő ok(ok) miatt: A tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 27. cikke szerint a közös HÉA-szabályoktól való eltérés csak akkor lehetséges, ha arra a Tanács a Bizottság javaslatára egyhangúlag felhatalmazást ad. A Tanács határozata az egyetlen megfelelő eszköz, mivel a címzettjei az egyes tagállamok lehetnek. |KÖLTSÉGVETÉSI VONATKOZÁSOK |409 | A javaslat nincs hatással a Közösség költségvetésére. |TOVÁBBI INFORMÁCIÓK |Felülvizsgálati/módosító/megszüntetési záradék |533 | A javaslat megszüntetési záradékot tartalmaz. |E-5168 |1.  JavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikke A. része (1) bekezdésétől és 28e. cikkétől eltérő intézkedés alkalmazásának a Litván Köztársaság részére történő engedélyezéséről(Csak a litván nyelvű változat hiteles)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap megállapítás – szóló, 1977. május 17-i 77/388/EGK hatodik tanácsi irányelvre[1] és különösen annak 27. cikkére,tekintettel a Bizottság javaslatára[2],Mivel:2.  A 77/388/EGK hatodik tanácsi irányelv 27. cikke (1) bekezdése értelmében a Tanács, a Bizottság javaslatára egyhangúlag minden tagállamot felhatalmazhat arra, hogy ezen irányelvtől eltérő különös intézkedéseket vezessen be az adókivetésre vonatkozó eljárás egyszerűsítésére, vagy az adókijátszások és adókikerülések egyes típusainak megakadályozására.3.  2004. augusztus 3-án és 2004. december 16-án kelt levelében a Litván Köztársaság engedélyezést kért, hogy a 77/388/EGK irányelvnek a HÉA céljából megállapított adóalapot szabályozó rendelkezéseitől eltérő intézkedést vezethessen be.4.  A 77/388/EGK irányelv 27. cikke (2) bekezdésének megfelelően a Bizottság 2005. június 7-én kelt levelében tájékoztatta a tagállamokat a Litván Köztársaság kérelméről. A Bizottság 2005. június 14-én kelt levelében értesítette a Litván Köztársaságot arról, hogy birtokában van a kérelem elbírálásához szükségesnek ítélt valamennyi információnak.5.  A 77/388/EGK irányelv 11. cikke A. része (1) bekezdése a) pontja kimondja, hogy termékértékesítés és szolgáltatásnyújtás teljesítése esetén a hozzáadottérték-adó (HÉA) felszámítása céljából számított adóalapba tartozik minden, ami a teljesítés ellenértékét képezi. Ugyanazon irányelv 28e. cikke (1) bekezdése a 11. cikk A. részére való hivatkozással szabályozza a Közösségen belüli beszerzések adóalapját.6.  Az eltérést igénylő intézkedés célja, hogy kivédje a HÉA-köteles termékértékesítések, szolgáltatásnyújtások és Közösségen belüli beszerzések adóalapjának manipulálásából származó adóveszteséget az okban az esetekben, ahol a felek egyike nem rendelkezik teljes adólevonási joggal.7.  Az intézkedést úgy kell kialakítani, hogy csak HÉA-kikerülés vagy kijátszás esetében legyen alkalmazandó, és csak akkor, ha számos feltétel egyidejűleg teljesül. Az intézkedés ily módon arányos a kitűzött céllal.8.  Az adókikerülés és adókijátszás megakadályozása érdekében engedélyeztek már hasonló eltéréseket más tagállamoknak, és ezek az intézkedések hatékonynak bizonyultak.9.  A 77/388/EGK irányelv 27. cikke alapján bevezetett, az irányelv rendelkezéseitől eltérő olyan intézkedések, amelyek megakadályozzák az egymással kapcsolatban álló felek közötti értékesítések adóalapjával kapcsolatos hozzáadottértékadó-kikerülést, tárgyát képezik a Bizottság említett cikk alapján engedélyezett egyes eltéréseket ésszerűsítő, 2005. március 16-i irányelvjavaslatának[3]. Éppen ezért a vonatkozó rendelkezéstől eltérő ezen intézkedés csak addig alkalmazható, amíg az említett irányelv hatályba nem lép.10.  Ez az eltérés biztosítja a fogyasztás végső szakaszában esedékes HÉA összegét, és nincs kedvezőtlen hatással az Európai Közösségek hozzáadottérték-adóból származó saját forrásaira,ELFOGADTA EZT A HATÁROZATOT:1. cikkA 77/388/EGK irányelv 11. cikke A. része (1) bekezdése a) pontja és 28e. cikke rendelkezéseitől eltérve a Litván Köztársaság felhatalmazást kap arra, hogy a termékértékesítés, szolgáltatásnyújtás vagy Közösségen belüli beszerzés adóalapját megegyezőnek tekintse a szabadpiaci forgalmi értékkel az említett irányelv 11. cikke A. része (1) bekezdése d) pontja meghatározása szerint, a következő esetek bármelyikében:11.  ha az ellenérték jelentősen alacsonyabb, mint a szabadpiaci forgalmi érték, és a szolgáltatás címzettje, vagy Közösségen belüli beszerzés esetén a beszerző a 77/388/EGK irányelv 17. cikke értelmében nem rendelkezik teljes adólevonási joggal;12.  ha az ellenérték lényegesen magasabb, mint a szabadpiaci forgalmi érték, és az értékesítő vagy a szolgáltató a 77/388/EGK irányelv 17. cikk értelmében nem teljes mértékben jogosult az adó levonására.Ezt az intézkedést csak akkor lehet alkalmazni, ha a cél az adókikerülések és adókijátszások megelőzése, valamint ha azt az ellenértéket, amelyen az adóalap egyébként alapulna, a tagállam jogszabályai által meghatározott családi, irányítási, tulajdoni, pénzügyi vagy jogi kapcsolatok befolyásolták. E célból a jogi jellegű kapcsolatok magukban foglalják a munkaadó és a munkáltató közötti hivatalos kapcsolatot.2. cikkAz 1. cikk értelmében megadott engedély azon a napon jár le, amelyen a 77/388/EGK irányelv 27. cikke szerinti, az egymással kapcsolatban álló személyek közötti teljesítések értékének meghatározása révén a hozzáadottértékadó-kikerülés és kijátszás megakadályozását célzó eltérések ésszerűsítéséről szóló irányelv hatályba lép, illetve 2009. december 31-én, attól függően, melyik a korábbi időpont.3. cikkE határozat címzettje a Litván Köztársaság.Kelt Brüsszelben, […]-án/-én.a Tanács részérőlaz elnök [1] HL L 145., 1977.6.13., 1. o. A legutóbb a 2004/66/EK irányelvvel módosított irányelv (HL L 168., 2004.5.1., 35. o.).[2] HL C […].,[…].,[…]. o.[3] HL C 125., 2005.5.24., 12. o. COM (2005) 89.